لفظیات

لفظیات  کے معنی الفاظ کا انتخاب اور صحیح استعمال، طرزِ تحریر اور طرزِ تقریر ہے۔انگلش اردو ڈکشنری (حصہ دوم)، قومی کونسل برائے فروغ اردو زبان نئی دہلی، 1998ء، ص 135 ادبی اصطلاح میں شاعر یا نثرنگار اظہارِ خیال کے لیے جو لفظ چنتا ہے وہی اس کی لفظیات قرار پاتے ہیں۔ اسلوب کے تنوع میں لفظیات کا بڑا حصہ ہے۔ شعر یا نثر کے آسان یا پیچیدہ، معرب، سادہ یا رنگین، مانوس یا غریب ہونے کا انحصار ان لفظوں پر ہے جنہیں شاعر یا نثرنگار نے اپنا مافی الضمیر بیان کرنے کے لیے پسند کیا ہو۔ لفظیات کے مطالعے سے شاعر اور نثرنگار کے شعوری اور غیر شعوری رجحانات پر روشنی پڑتی ہے۔ بعض لفظوں سے اس کی خاص رغبت، نفسیاتی کیفیات اور کشاکش کی غماز ہو سکتی ہے۔ڈاکٹر سہیل احمد خان، محمد سلیم الرحمٰن، منتخب ادبی اصطلاحات، شعبہ اردو گورنمنٹ کالج یونیورسٹی لاہور،2005ء، ص 68

 حوالہ جات 

زمرہ:شعریات
زمرہ:صوتیات
زمرہ:ویکی ڈیٹا سے مطابقت رکھنے والی مختصر تفصیل